X Latvijas Mūzikas olimpiādes 2024 NOLIKUMS


Olimpiādes tēma: Muzicē un saceri!
I. Mūzikas olimpiādes mērķi un uzdevumi:

1.1. rosināt skolēnus padziļināt zināšanas mūzikā un pilnveidot muzicēšanas prasmes;
1.2. attīstīt skolēnos prasmi savu muzikālo ideju īstenošanai izvēlēties atbilstošus mūzikas izteiksmes līdzekļus;
1.3. paaugstināt mācību priekšmeta Mūzika prestižu;
1.4. radīt skolēniem un viņu pedagogiem pieredzes apmaiņas iespējas.

II. Mūzikas olimpiādes dalībnieki:

Mūzikas olimpiāde notiek divās vecuma grupās:
· 1.grupa: 12–15 gadi (20.04.2009. -18.04.2012.)
· 2.grupa: 16–19 gadi (20.04.2005. -17.04.2009.)
III. Mūzikas olimpiādes organizatori:

Latvijas Vispārējās izglītības iestāžu mūzikas skolotāju asociācija (LVIIMSA), Jāzepa Vītola Latvijas Mūzikas akadēmijas (JVLMA) Mūzikas pedagoģijas katedra sadarbībā ar Valsts izglītības satura centru (VISC) un mūzikas skolotāju metodiskajām apvienībām, pienākumus sadalot pēc savstarpējas vienošanās.

IV. Mūzikas olimpiādes norise, laiks un vieta:

1.posms – skolas mūzikas olimpiāde:

norises laiks skolā – olimpiāde notiek laika posmā līdz 2024. gada 28.februārim;
olimpiādes uzdevumus izstrādā skolas mūzikas skolotājs(i);
darbus vērtē, un dalībniekus otrajam posmam izvirza skolas mūzikas olimpiādes žūrijas komisija;
otrajam posmam katra skola izvirza ne vairāk kā 2 skolēnus katrā vecuma grupā.

Pieteikumi mūzikas olimpiādes otrajam posmam jāiesūta līdz 2024. gada 8. martam katrā vēsturiskajā novadā minēto pilsētu atbildīgajiem, kas atbild par olimpiādes norisi.
[Piezīme]. Metodisko apvienības vadītāju koordinātes skatīt zemāk.


2.posms – kultūrvēsturisko novadu olimpiāde (Latgale, Vidzeme, Kurzeme, Zemgale, Sēlija, Rīga):

Mūzikas olimpiādes organizēšanas un žūrijas komisijas darbu vada izvirzīto kultūrvēsturisko novadu Kultūras izpratne un pašizpausme mākslā jomas pārstāvji, pilsētas izglītības pārvalde un mūzikas metodiķi pēc savstarpējas vienošanās:
· Latgale – Jēkabpils (Sandra Bondare, sandra.bondare@edu.jekabpils.lv);
· Vidzeme – Ogre (Gunita Bičule, gunita.bicule@gmail.com);
· Kurzeme – Talsi (Dina Bičule, dina.bicule@talsi.lv);
· Zemgale – Jelgava (Gatis Priekulis, Gatis.Priekulis@izglitiba.jelgava.lv);
· Sēlija  - dalībnieki pievienojas citai vietai pēc izvēles;
· Rīga, Rīgas rajons – Rīga (Elīna Skuja - ebalina@edu.riga.lv).
Olimpiādes 2.posma norises laiks – 2024. gada 20.marts
olimpiādes uzdevumus izstrādā Jāzepa Vītola Latvijas Mūzikas akadēmijas Mūzikas pedagoģijas katedras apstiprināta darba grupa;
žūrijas komisija izvērtē rezultātus un 3. posmam katrā kultūrvēsturisko novadu norises vietā izvirza 3 dalībniekus katrā vecuma grupā.

Pieteikumi mūzikas olimpiādes 3. posmam jāiesūta līdz 2020. gada 22.martam, elektroniski aizpildot LVIIMSA mājaslapā ievietoto anketu.
3. posms – atklātā Latvijas Mūzikas olimpiāde:
norises laiks un vieta – 2024. gada 27.martā, Kr.Barona ielā 1, Rīgā, JVLMA;
Mūzikas olimpiādes 3. posmu organizē un žūrijas komisijas darbu vada Jāzepa Vītola Latvijas Mūzikas akadēmijas Mūzikas pedagoģijas katedra sadarbībā ar Valsts izglītības satura centru (VISC);
olimpiādes uzdevumus izstrādā Jāzepa Vītola Latvijas Mūzikas akadēmijas Mūzikas pedagoģijas katedras apstiprināta darba grupa.

4. posms - Starptautiskā Mūzikas olimpiāde Kiprā 2024.gada 18.-20. aprīlis
https://www.imuo2024.org/index.php/regulations#
Piedalās 4 dalībnieki no katras dalībvalsts, tai skaitā arī no Latvijas.

V. Mūzikas olimpiādes saturs
Olimpiāde norise notiek trijās daļās.

I. Mūzikas klausīšanās, mūzikas teorija (rakstiski) un dziedāšana, ritmizēšana pēc notīm

Olimpiādes 1.daļa notiek divos posmos:
· darba lapu aizpildīšana, kurās ir 1) mūzikas klausīšanās uzdevumi - kompozīcijas, laikmeta, mūzikas valodas raksturojumu, mūzikas formas, izpildītāju sastāva noteikšanu, 2) mūzikas teorijas uzdevumi (precīzāku saturu skatīt jaunākajai grupai skatīt 1.pielikumā, vecākajai grupai - 2.pielikumā, kas būs publicēts no 20. janvāra);
· dziedāšana un ritmizēšana pēc notīm (uzdevumu dalībnieks izlozē un izpilda individuāli).
II. Tautasdziesmas vai latviešu komponista oriģināldziesmas izpildīšana koncertsituācijā

Tautasdziesmu vai latviešu komponista oriģināldziesmu latviešu valodā pēc skolēna izvēles var izpildīt a cappella vai ar akustisko instrumentu pavadījumu, ko dalībnieks izpilda pats. 
Skolēns tautasdziesmu vai oriģināldziesmu izpilda pēc atmiņas, izpildījuma ilgums nedrīkst pārsniegt trīs minūtes.
Pirms priekšnesuma dalībnieks iesniedz žūrijas komisijai nošu materiālu 3 eksemplāros.

III. Savas kompozīcijas izpildīšana koncertsituācijā

Oriģinālkompozīcija – oriģināldziesma ar pavadījumu, instrumentāls oriģinālskaņdarbs vai tautasdziesmas apdare.
Kompozīcijas ilgums nedrīkst pārsniegt trīs minūtes.
Pirms priekšnesuma dalībnieks iesniedz žūrijas komisijai nošu materiālu 3 eksemplāros.

VI. Vērtēšanas kritēriji:
· atbilstība uzdevumu nosacījumiem;
· zināšanas temata ietvaros;
· mākslinieciskā izpildījuma kvalitāte;
· emocionalitāte un artistiskums;
· oriģinalitāte.
Katra uzdevuma izpildi vērtē ar 0–10 punktiem; vietas un apbalvojumus piešķir, pamatojoties uz iegūto punktu kopsummu par katru no olimpiādes daļām:
· labākais dalībnieks teorētiskajos jautājumos;
· labākais tautasdziesmas/skaņdarba izpildītājs;
· interesantākā oriģinālkompozīcija.

